Unustan kahe korruse vahelise turvavärava lahti. Ei möödu paari minutitki, kui kaks last, peretütar pea poole noorem kui Supsik, on mitte lihtsalt siseõuelt, vaid ka maja alumiselt korruselt jäljetult kadunud ning kui me otsima läheme, leiame nad teiselt korruselt Greta toast (mis on järgmiseks ööks koos väikese ja suure voodiga meile kasutada antud). Kuidas nad üles said, kes  oli algataja, kas suurem läks ees ja väiksem järel või vastupidi, teavad vaid nemad ise.